CELEX: 31997D0740
Language: ro
Date: 1997-10-14 00:00:00
Title: Decizia Comisiei din 14 octombrie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește produsele de bază și auxiliare pentru zidărieText cu relevanță pentru SEE.

Anunţ juridic important

|

31997D0740

Official Journal L 299 , 04/11/1997 P. 0042 - 0046 Ediţie specială în limba cehă Chapter 13 Volume 019 P. 249  - 253 Ediţie specială în limba estonă Chapter 13 Volume 019 P. 249  - 253 Ediţie specială în limba maghiară Chapter 13 Volume 019 P. 249  - 253 Ediţie specială în limba lituaniană Chapter 13 Volume 019 P. 249  - 253 Ediţie specială în limba letonă Chapter 13 Volume 019 P. 249  - 253 Ediţie specială în limba malteză Chapter 13 Volume 019 P. 249  - 253 Ediţie specială în limba polonă Chapter 13 Volume 019 P. 249  - 253 Ediţie specială în limba slovacă Chapter 13 Volume 019 P. 249  - 253 Ediţie specială în limba slovenă Chapter 13 Volume 019 P. 249  - 253

		19971014Decizia Comisieidin 14 octombrie 1997privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește produsele de bază și auxiliare pentru zidărie(Text cu relevanță pentru SEE)(97/740/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții [1], astfel cum a fost modificată prin Directiva 93/68/CEE [2], în special articolul 13 alineatul (4),întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs "procedura cea mai puțin oneroasă, dar sigură"; aceasta înseamnă că este necesar să decidă, dacă, pentru un anumit produs sau o anumită categorie de produse, existența unui sistem de control al proceselor de producție în fabrică sub răspunderea producătorului este o condiție necesară și suficientă pentru atestarea conformității sau, dacă, pentru respectarea criteriilor stabilite la articolul 13 alineatul (4), este necesară intervenția unui organism de certificare acreditat;întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III acordă prioritate anumitor sisteme;întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;întrucât măsurile prevăzute prin prezenta decizie sunt în conformitate cu avizul Comitetului permanent pentru construcții,ADOPTĂ PREZENTA DECIZIE:Articolul 1Conformitatea produselor și a familiilor de produse menționate de anexa I este atestată printr-o procedură în care producătorul este singur răspunzător de un sistem de control al producției în fabrică, sistem care permite asigurarea conformității produselor cu specificațiile tehnice pertinente.Articolul 2Conformitatea produselor menționate de anexa II este atestată printr-o procedură în care, pe lângă un sistem de control al producției în fabrică, sistem operat de producător, în evaluarea și supravegherea controalelor producției sau chiar a produselor intervine și un organism de certificare acreditat.Articolul 3Procedura de atestare a conformității așa cum este ea definită de anexa III este precizată în mandatele pentru standarde armonizate.Articolul 4Prezenta decizie se adresează statelor membre.Adoptată la Bruxelles, 14 octombrie 1997.Pentru ComisieMartin BangemannMembru al Comisiei[1] JO L 40, 11.2.1989, p. 12.[2] JO L 220, 30.8.1993, p. 1.--------------------------------------------------19971014ANEXA IProdusele de bază și auxiliare pentru zidărie- elemente de zidărie de categoria II pentru ziduri, coloane și pereți interiori;- elemente speciale de zidărie cu izolanți termici integrați pentru ziduri și pereți interiori și neincluse în anexa II;- mortare industriale de zidărie cu dozajul indicat, pentru ziduri, coloane și pereți interiori;- mortare industriale de tencuială pentru finisări interioare și exterioare, destinate finisajului zidurilor, coloanelor, pereților interiori și plafoanelor și- cârlige pentru bârne, benzi de întindere, etrieri, console, corniere suport, armătură pentru patul de rost și buiandrugi de integrat în ziduri, coloane și pereții interiori ai zidăriei.--------------------------------------------------19971014ANEXA IIZidărie și produse conexe- elemente de zidărie de categoria I pentru ziduri, coloane și pereți interiori;- elemente de zidărie speciale de categoria I sau II cu izolanți termici integrați, care sunt clasați în euroclasele A, B sau C, pentru care comportarea la foc este fie susceptibilă de a se schimba în timpul fabricației (în general acelea fabricate pornind de la materii prime combustibile), fie a fost modificată prin încorporarea anumitor agenți, precum cei de întârziere, și care sunt destinați să fie utilizați în ziduri și pereți interiori supuse cerințelor de comportare la foc, dar numai atunci când acești izolanți sunt susceptibili de a fi expuși la foc în starea lor de utilizare finală și- mortare industriale de zidărie, cu performanțe indicate pentru ziduri, coloane și pereți interiori.--------------------------------------------------19971014ANEXA IIIFAMILIA DE PRODUSEPRODUSELE DE BAZĂ ȘI AUXILIARE PENTRU ZIDĂRIE (1/3)Sisteme de atestare a conformitățiiPentru produsele și utilizările de mai jos, CEN/Cenelec este solicitat să specifice următoarele sisteme de atestare a conformității în standardele armonizate relevante:Sistemul 4: a se vedea a treia variantă de la punctul 2 subpunctul (ii) din anexa III la Directiva 89/106/CEE.Sistemul 2+: a se vedea prima variantă de la punctul 2 subpunctul (ii) din anexa III la Directiva 89/106/CEE, inclusiv certificarea controlului producției de către un organism acreditat.Produse | Utilizări prevăzute | Niveluri sau clase | Sisteme de atestare a conformității |Elemente de zidărie Categoria I [1] | ziduri, coloane și pereți interiori | — | 2+ |Mortare industriale de zidărie, cu performanțe indicate [2] |Elemente de zidărie Categoria II | ziduri, coloane și pereți interiori | — | 4 |Mortare industriale de zidărie, cu dozaj indicat [3] |Mortare industriale de tencuială, pentru finisări exterioare și interioare | finisări de ziduri, coloane, pereți interiori și plafoane |Specificațiile sistemului trebuie să fie de așa natură încât sistemul să poată fi aplicat chiar și atunci când nu este necesar să se determine performanța unui produs pentru o caracteristică dată din cauza absenței cerințelor legale în acest domeniu cel puțin într-un stat membru [articolul 2 alineatul (1) din Directiva 89/106/CEE și, după caz, clauza 1.2.3 a documentelor interpretative]. În acest caz, verificarea acestei caracteristici nu poate să fie impusă producătorului, dacă acesta din urmă nu dorește să declare performanța produsului în acest domeniu.FAMILIA DE PRODUSEPRODUSELE DE BAZĂ ȘI AUXILIARE PENTRU ZIDĂRIE (2/3)Sisteme de atestare a conformitățiiPentru produsele și utilizările de mai jos, CEN/Cenelec este solicitat să specifice următoarele sisteme de atestare a conformității în standardele armonizate relevante:Sistemul 3: a se vedea a doua variantă de la punctul 2 subpunctul (ii) din anexa III la Directiva 89/106/CEE.Produse | Utilizări prevăzute | Niveluri sau clase | Sisteme de atestare a conformității |Cârlige pentru bârne, benzi de întindere, etrieri, console,corniere suport, armătură pentru patul de rost și buiandrugi | ziduri și pereți interiori | — | 3 |Specificațiile sistemului trebuie să fie de așa natură încât sistemul să poată fi aplicat chiar și atunci când nu este necesar să se determine performanța unui produs pentru o caracteristică dată din cauza absenței cerințelor legale în acest domeniu cel puțin într-un stat membru [articolul 2 alineatul (1) din Directiva 89/106/CEE și, după caz, clauza 1.2.3 a documentelor interpretative]. În acest caz, verificarea acestei caracteristici nu poate să fie impusă producătorului, în cazul în care acesta din urmă nu dorește să declare performanța produsului în acest domeniu.FAMILIA DE PRODUSEPRODUSELE DE BAZĂ ȘI AUXILIARE PENTRU ZIDĂRIE (3/3)Sisteme de atestare a conformitățiiPentru produsele și utilizările de mai jos, CEN/Cenelec este solicitat să specifice următoarele sisteme de atestare a conformității în standardele armonizate relevante:Sistemul 4: a se vedea a treia variantă de la punctul 2 subpunctul (ii) din anexa III la Directiva 89/106/CEE.Sistemul 3: a se vedea a doua variantă de la punctul 2 subpunctul (ii) din anexa III la Directiva 89/106/CEE.Sistemul 1: a se vedea punctul 2 subpunctul (i) din anexa III la Directiva 89/106/CEE, inclusiv certificarea controlului producției în uzină de către un organism desemnat.Produse | Utilizări prevăzute | Niveluri sau clase (comportare la foc) [4] | Sisteme de atestare a conformității |Elemente de zidărie încorporând izolanți termici plasați pe o suprafață susceptibilă de a fi expusă la foc | ziduri și pereți interiori supuși cerințelor privind comportarea la foc | A, B sau C [5] | 1 |A, B sau C [6] | 3 |D, E sau F | 4 |Specificațiile sistemului trebuie să fie de așa natură încât sistemul să poată fi aplicat chiar și atunci când nu este necesar să se determine performanța unui produs pentru o caracteristică dată din cauza absenței cerințelor legale în acest domeniu cel puțin într-un stat membru [articolul 2 alineatul (1) din Directiva 89/106/CEE și, după caz, clauza 1.2.3 a documentelor interpretative]. În acest caz, verificarea acestei caracteristici nu poate să fie impusă producătorului, în cazul în care acesta din urmă nu dorește să declare performanța produsului în acest domeniu.[1] Elemente având o rezistență medie la compresia specificată cu o probabilitate de a nu fi atinsă de cel mult 5 %.[2] Mortare concepute și fabricate pentru a răspunde anumitor performanțe cerute.[3] Mortare fabricate pornind de la un dozaj special al compușilor, estimate să răspundă anumitor exigențe de performanță.[4] Pentru comportarea la foc, a se vedea Directiva 94/611/CE a Comisiei (JO L 241, 16.9.1994, p. 25).[5] Materiale pentru care performanța de comportare la foc este susceptibilă de schimbare în timpul procesului de producție (în general, materiale fabricate pornind de la materii prime combustibile) sau a fost modificată prin încorporarea anumitor agenți, în special prin produsele care întârzie focul.[6] Materiale pentru care performanța de comportare la foc nu este susceptibilă de schimbare în timpul procesului de producție (în general, materialele fabricate pornind de la materii prime necombustibile).--------------------------------------------------